dh-unibe/image-text_koenigsfelden-charters-post-1500 huggingface dataset:
Lehenbrief ùm die Gyslimadt zù gùnsten fraù von Offenbùrg ✳ gebornen von Mülinen ✳ de 1612 ✳
1065 ✳
Ich Johans von Büren, bùrger zuͦ Bärn ✳ und der zyth hofmeyster zù Königsfelden, bekene
hiemit ✳ unndt thuͦn kùndt offentlich mit diszerem brieff, ✳ dasz ich an stadt ināmen undt von wegen der
gestrengen, ✳ edlen, ✳ vesten, ✳ ehrenvesten, ✳ fürnäm̄en, ✳ fürsichtigen undt weyszen herren, ✳ schuldtheyszen undt rath
der stadt Bärns ꝫc̄ ✳ myner insondersz hochehrenden, ✳ gnädigen, ✳ gepiedthenden lieben hn✳ undt oberenn
zuͦ rächtem, fryen, ledigem erblächen hingelichen undt verlichen hab ✳ undt lyche oùch hiemit, in krafft dis
brieffs, ✳ der edlen ✳ ehr✳ undt tùgentrichen frw, ✳ Jacobe witwen von Offenbùrg, ✳ geborne von Mülinen, wellichs
uf absterben ihres brùders, ✳ wylùndt des edlen, vesten, fürnäm̄en undt weysen jrn✳ Hannsz Friderichs von Mülinen,
hn✳ zuͦ Kastellen, erblichen sye gefallen, ✳ namlich ein matten ist genapt die Geyszeln Matt ✳ ist ongevarlich
by zwentzig manwerchen gelägen ✳ ob Veltheim uf der höchi des bergs ✳ by Gyszlen Fluͦ hanget gägen Veltheim
abhin ✳ semlicher gestaldt: ✳ sy soll undt mag diszere matten in zünen haben ✳ undt nùtzen, ✳ jährlichen den ersten
roùb ✳ esz sye höüw, ✳ korn, ✳ roggen ✳ oder haber, ✳ denne nit mehr, ✳ dan dieszer matten gibt kein embdt, ✳ daryn
mag sy oùch andere im herbst, wan sy glärt ✳ undt die frùcht desselbigen gweches darab kùmpt ✳ undt inbracht wirdt ✳ mit ihrem fehe fahren zuͦ weiden. ✳ demnach soll sye, ✳ ihr erben ✳ undt nachkom̄en jährlich undt
jedes jahres besonder zuͦhanden welermeldter myner gn✳ hn✳ ihrem hoff Königsfelden zuͦ rächtem zins
uf sant✳ Martinsztag antwürten, währen undt bezahlen fünfzächen pfùndt gälts gùdter gänger unndt
landtlöüffiger diser landts ✳ Bärn✳ undt Ärgöüwer währùng, ✳ welliche madten gedachten jn✳, ihrs
brùder säligen, koùfs weysz von Hannsz Fryen von Asp ankomen ist. ✳ semliche ✳ soll undt mag syn undt ihr
erben ✳ in erblächenszweys ( ✳ mit denen gedingen wie hievor gemeldet ✳ ) inhaben, nùtzen undt niessen ✳ wie
den erblächensz undt landts rächt ist. ✳ sage ihre aùch innamen hochgemeldter mynen gn✳ hn✳ dergestaldt
zuͦ sye daby wie sichs gebürt bleiben zuͦlassen ✳ oùch zuͦbeschützen ✳ undt zuͦ beschirmen ✳ dan mir von ihrentwägen ✳ oùch in ihrem nahmen ✳ der wobericht undt bescheiden hn✳ Johannes Tùrenheim, ✳ bùrger zù Bärn, ✳ undt
ihn in diszer sach rächtgeordneter vögtlicher pfläger, ✳ zuͦ der selb ihr gn✳ handen gelobt undt verheyssen
hat von des gedachten lächens wägen getroüw, ✳ gehorsam undt gewertig zuͦ syn, ✳ dasz bessern undt nit schwächen ✳
undt alles dasz zethùn, so ein lächechentragerin ihrem lächenherren schùldig undt pflichtig ist, ✳ oùch billich thuͦn soll
undt mag. ✳ desz zuͦ wahrem urkùndt hab ich offtgemeldter hoffmeyster myn eigen secret insigel
an diszeren brieff hencken lassen, ✳ mich alles inhaldts obbeschribner dingen zuͦbesagende ( ✳ jedoch mir, mynen
erben undt nachkom̄en in allweg in undt usserhalb ampts ahne schaden ✳ ). gäben undt beschächen uff snt✳
Johannsz des töüffers tag, ✳ alsz man zaldt von gebùrt unsersz lieben herren undt säligmachers
Jesù Christi sehszächen hùndert undt zwölff jahr ✳ 1612. ✳
1066 ✳
Staatsarchiv
AARGAU
ein lächenbrieff
Jacobe witwen von
von Offenbùrg geborne
von Mülinenn ✳
Köngsfelden
ùmb Geyszliszmat
dat₎ st✳ Johanstag 1612 ✳
Königsfelden